Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: feladatok végrehajtásáról szóló 25/1991. (X. 16.) PM rendelet 11. § (1) bekezdés a) 1. pontjában — megszabta az
Paragraph Index: 599

feladatok végrehajtásáról szóló 25/1991. (X. 16.) PM rendelet 11. § (1) bekezdés a) 1. pontjában — megszabta az előzetes hozzájárulás jogi feltételeit. E szerint a kérelemhez csatolni kell — több okirat mellett — „a fővárosban a kerületi önkormányzat jegyzőjének szakhatósági nyilatkozatát arról, hogy az önkormányzat területén létesítendő játékterem az építésügyi és a szerencsejáték szervezésére vonatkozó jogszabályokban foglaltaknak megfelel, a játékterem működéséhez hozzájárul”. Ebből a rendelkezésből egyértelműen kitűnik, hogy a jegyző csak meghatározott szűk szakhatósági jogkörében eljárva hozhatja meg döntését, a két nevesített jogszabályi követelmény keretein nem léphet túl. Esetleges téves döntése pedig — az általános szabályoknak megfelelően — az érdemi határozat ellen irányuló jogorvoslattal megtámadható. Ugyanilyen tartalmú döntést hozott az Alkotmánybíróság a 255/B/1997. AB határozatában. (ABH 1997. 734.) Az Szsztv. és a PM rendelet összevetéséből következik, hogy a jogalkotó a játékterem működéséhez szükséges előzetes jegyzői hozzájárulás szabályozásával sem kifejezett, sem mulasztásban megnyilvánuló alkotmánysértést nem követett el, s e jogszabályi rendelkezések nem is kapcsolódnak az Ör.-ben kiadott szabályozáshoz.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes